b'\n_START_ARTICLE_\nAntti Saartola\n_START_PARAGRAPH_\nAntti Ilmari Saartola (16. elokuuta 1932 Kemi \xe2\x80\x93 18. tammikuuta 2017 Sein\xc3\xa4joki) oli juristi, joka toimi Kurikan kaupunginjohtajana. _NEWLINE_Antti Saartola syntyi kunnallisneuvosmies Frans Jaakko Saartolan (ent. Sarell) ja Toini Johanna Mallisen perheeseen. H\xc3\xa4nen ensimm\xc3\xa4inen puolisonsa 1958\xe2\x80\x931986 oli Pirkko Annikki Pitk\xc3\xa4nen ja toinen vuodesta 1991 Eila Hilja Maria Kuisma. Saartola tuli ylioppilaaksi Kemin lyseosta 1951, suoritti lainopin kandidaatin tutkinnon 1959 ja sai varatuomarin arvon 1961. H\xc3\xa4n toimi Iisalmen tuomiokunnan notaarina 1960\xe2\x80\x931961, Mikkelin l\xc3\xa4\xc3\xa4nin l\xc3\xa4\xc3\xa4ninnotaarina 1961 ja l\xc3\xa4\xc3\xa4ninreviisorina 1961\xe2\x80\x931963. Iisalmen maalaiskunnan kunnanjohtaja Saartola oli 1964\xe2\x80\x931966, Oulaisten kunnan- ja kauppalanjohtaja 1967\xe2\x80\x931971, Kunnallisen sopimusvaltuuskunnan apulaisosastop\xc3\xa4\xc3\xa4llikk\xc3\xb6 1971\xe2\x80\x931972 ja Kurikan kauppalan- ja kaupunginjohtaja vuodesta 1972. T\xc3\xa4st\xc3\xa4 teht\xc3\xa4v\xc3\xa4st\xc3\xa4 h\xc3\xa4n j\xc3\xa4i el\xc3\xa4kkeelle vuonna 1995.'